พอดีว่ากินยาคุมเอ็กตรุตอนมาประจำเดือนไม่มาเลย2ปี ควรทำไงดีคะ
สวัสดีค่ะ ยาคุมกำเนิดยี่ห้อ เอ๊กซ์ลูตอน (Exluton) เป็นยาคุมกำเนิดชนิดฮอร์โมนเดี่ยว คือประกอบด้วยฮอร์โมนโปรเจสเตอโรนเพียงตัวเดียว ซึ่งจะคล้ายกับยาฉีดคุมกำเนิดที่ฉีดทุก 3 เดือน ดังนั้น ผลข้างเคียงจึงคล้ายกัน คือมักทำให้มีเลือดออกกะปริดกะปรอย หรือทำให้ประจำเดือนขาดหายไปเมื่อทานต่อเนื่องนานๆ ซึ่งเป็นผลจากการที่เยื่อบุโพรงมดลูกฝ่อบางลงหากต้องการให้มีประจำเดือนมาทุกเดือน ควรเปลี่ยนมาทานยาคุมกำเนิดชนิดฮอร์โมนรวม ซึ่งมีหลากหลายยี่ห้อ ทั้งนี้ควรเลือกชนิดที่ฮอรโมนไม่ต่ำเกินไป เพื่อไม่ให้เกิดผลข้างเคียงคือเลือดออกกะปรืดกะปรอยหรือประจำเดือนไม่มาอีก